เรื่องร้องเรียน (จราจร,ถนน,ความปลอดภัย) วันที่ 2022-06-08 11:34:37 — แขวงสะพานสูง เขตสะพานสูง กรุงเทพมหานคร
สวัสดีค่ะ
อยากรบกวนให้ช่วยดูเรื่องผลกระทบจากการก่อสร้างรถไฟสายสีส้มช่วงถนนรามคําแหงค่ะ(สุขาภิบาล3เดิม) ทั้งสภาพถนนพื้นผิวจราจรแผ่นโลหะปิดถนน หลุมบ่อ แบริเออร์ที่ชอบเลื่อนมาอยู่ในเลนถนนฯลฯ และปัญหารถติดมากโดยเฉพาะเมื่อฝนตกค่ะ อยากรบกวนให้ขอความร่วมมือผู้รับเหมาให้ซ่อมผิวจราจรให้อยู่ในสภาพที่ดีและปลอดภัยกว่านี้โดยเฉพาะช่วงทางแยกขึ้นลงถนนวงแหวนรอบนอกจะมีแผ่นพื้นปิดหลุมถนนที่ทรุดตัวอันตรายมากๆและทำให้การจราจรติดขัดเพราะรถต้องชะลอตัวค่ะ และถ้าเป็นไปได้จุดไหนที่ก่อสร้างเสร็จแล้วอยากให้ผู้รับเหมาเร่งคืนพื้นผิวจราจรบริเวณเลนขวามือที่ตอนนี้เป็นที่กองเศษวัสดุก่อสร้าง รถยกฯลฯเพื่อช่วยคลายสภาพการจราจรให้คล่องตัวมากขึ้นค่ะ 
ถ้าเปรียบเทียบการก่อสร้างของรถไฟฟ้าสายสีชมพู(รามอินทรา)กับสีส้ม จะเห็นได้ชัดเจนเลยว่าผู้รับเหมาสายสีชมพูมีความใส่ใจดูแลสภาพพื้นผิวจราจรถนนรามอินทรามากกว่ามีการเทพื้นปรับถนนตลอดทั้งเส้น ไม่เหมือนสายสีส้มที่ปล่อยให้สภาพถนนเละเทะ ไม่ปลอดภัย เดือดร้อนประชาชนที่ใช้เส้นทางมาตลอดหลายปีแล้วค่ะ

ขอบคุณมากค่ะ